Prado

Prado (Prado) — Madriddagi milliy rangtasvir va haykaltaroshlik muzeyi. 1819-yil ispan qirolligi badiiy asarlar toʻplami asosida tashkil etilgan. P. XV—XIX asrlar ispan rangtas-viri (El Greko, X. Ribera, F. Surba-ran, D. Velaskes, F. Goyya va boshqalar), XVI asr italyan rassomlari kartinalari (Rafael, Titsian va boshqalar), XV—XVI asrlar niderland (Roger van der Veyden, X.Bosx, A. Mor va boshqalar), shuningdek, flamand (P. Rubens va boshqalar) va fransuz (N. Pussen va boshqalar) maktablari namoyan-dalari asarlarining boy toʻplamiga ega. P. soʻnggi ispan klassitsizmi us-lubida maxsus qurilgan (1785—1830, meʼmori X. de Vilyanuev) binoda joylashgan. Manbalar